**S*pręsti* vartojimas**

Žodis ***spręsti*** gali reikšti svarstymą, nagrinėjimą ir nutarimą (spręsti klausimus, problemas), pvz.: Energija negali išspręsti visuotinės klimato kaitos problemos.

Netinka šiais atvejais:

**(iš)spręsti poreikius, reikalavimus**: Teisėsaugos pastangų neužtenka neabejotiniems valstybių ir tautų saugumo ***poreikiams išspręsti*** (=patenkinti);

Pritariama Komisijos pasiryžimui ***spręsti***(=tenkinti) specifinius migrantų ***poreikius ir reikalavimus***; **spręsti** ***iššūkius***: Europos Sąjunga ir Rusija yra įsipareigojusios dirbti kartu ***sprendžiant***bendrus ***iššūkius***(=priimdamos, atsakydamos į, atsiliepdamos į bendrus iššūkius); **spręsti** **reikalus**: Norime patys ***spręsti*** (=tvarkyti) savo ***reikalus***;

**(iš)spręsti krizę, krizinę situaciją, sunkumus:**Taikiai ***išspręsti***(=įveikti) ***krizę***; Rengiami susitarimai, kurie padėtų ***spręsti*** (=įveikti) **krizines situacijas** ir užtikrinti stabilų dujų tiekimą; Siekiama padėti šalims partnerėms ***spręsti***(=šalinti) trumpalaikius mokėjimų balanso ***sunkumus***.

Parengta pagal Linos Murinienės ir Rasuolės Vladarskienės sudarytą leidinį „[Administracinės kalbos aktualijos](http://administracinekalba.lki.lt/index.php?meniu=pradinis)“ (http://administracinekalba.lki.lt)